Brandenburg an der Havel

Brandenburg an der Havel (en Esperanto Brandenburgo) estas eksterdistrikta urbo de la germana federacia lando Brandenburgio. La urban teritorion ĉirkaŭas preskaŭ komplete la distrikto Potsdam-Mittelmark. En la nordo najbaras la distrikto Havelland. Brandenburgo, kiel jam indikas la plena urba nomo, situas borde de la rivero Havel. Laŭ la nombro da enloĝantoj ĝi estas la tria plej granda kaj laŭ la areo la plej granda eksterdistrikta urbo en la lando Brandenburgio. La loko havas pli ol miljaran historion. En dokumento el la jaro 1170 Brandenburgo estas menciita kiel (germanjura) urbo. Tiel ĝi estas rigardata kiel la plej aĝa urbo en la hodiaŭa lando Brandenburgio. Dum la mezepoko la urbo apartenis al la komerca ligo Hanso. Geografio La urbo Brandenburgo situas okcidente en la samnoma lando, proksimume 70 km okcidente de Berlino, inter Potsdamo kaj Magdeburgo. Famuloj Christian Konrad Sprengel Friedrich de la Motte Fouqué Georg Sabinus Bildaro Vidu ankaŭ Tramtransporto en Brandenburg an der Havel